**Sajószöged Községi Önkormányzat Képviselő-testületének**

**…/2017.(……...) önkormányzati rendelete**

**a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásáról**

# Sajószöged Községi Önkormányzat Képviselő-testülete a településkép védelméről szóló 2016. évi LXXIV. törvény 12.§ (5) bekezdése felhatalmazása alapján Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában meghatározott feladatkörében eljárva a következőket rendeli el:

1.§ E rendelet hatály Sajószöged község közigazgatási területére terjed ki.

2.§ A település területén csak a környezet arculatához illeszkedő reklám, reklámhordozó, cégér helyezhető el egységes koncepció alapján e rendelet szerinti településképi bejelentési eljárás lefolytatását követően.

3.§ (1) Hirdetési és reklámcélú építmény, reklámnak, hirdetménynek minősülő falfestés, felirat, plakát helyi egyedi védelem alatt álló épületen nem helyezhető el.

(2) Az épületeken elhelyezhető reklámok, cégérek felülete neon színű, fényvisszaverő hatású nem lehet.

(3) Az elhasználódott, felújítandó, aktualitását vesztett hirdető-berendezést, egyéb reklámhordozót, reklámot, cégért a tulajdonosnak 30 napon belül el kell távolítania.

4. § A településképi bejelentési eljárás megindításához szükséges bejelentőlapot e rendelet melléklete tartalmazza.

5.§ A polgármester a bejelentést követő 15 napon belül

a) a reklám, reklámhordozó, cégér elhelyezését tudomásul veszi, ha elhelyezkedésük illeszkedik a településképbe, megfelel e rendelet követelményeinek, valamint a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló104/2017. (IV. 28.) Korm. rendelet elhelyezési követelményeinek,

b) megtiltja a reklám, reklámhordozó, cégér, cégtábla elhelyezését ha

ba) a bejelentőlap nem teljeskörűen kitöltött

bb) nem felel meg az a) pontban meghatározottaknak.

6.§ Ez a rendelet a kihirdetését követő napon lép hatályba.

dr. Gulyás Mihály sk. dr. Boros István sk.

 polgármester címzetes főjegyző

**1. melléklet**

**a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról**

**szóló …/2017.(… . … .) önkormányzati rendelethez**

**KÉRELEM
reklámok, reklámhordozók elhelyezésére vonatkozó településképi bejelentési eljáráshoz**

|  |
| --- |
| A bejelentő |
|  | neve |  |
|  | címe |  |
|  | telefonja |  |
|  | e-mail-címe |  |
|  |  |  |
| A tevékenységgel érintett ingatlan |
|  | címe |  |
|  | helyrajzi száma |  |
|  |  |  |
| A tervezett tevékenység tárgya, megnevezése |
|  |  |
|  |  |
| Ideiglenes tevékenység esetén |
|  | a tevékenység kezdete |  |
|  | a tevékenység vége |  |
|  |  |  |
| A kérelem kötelező mellékleteinek felsorolása |
|  | rövid leírás (műszaki leírás) | oldal |
|  | fotó a tevékenységgel érintett terület, épület, épületrész jelenlegi állapotáról | db |
|  |  |  |
| A kérelem elbírálásához szükséges tartalmú dokumentáció mellékleteinek felsorolása |
|  |  | igen (db)/nem |
|  | helyszínrajz |  |
|  | utcaképi vázlat |  |
|  | színterv |  |
|  | látványterv |  |
|  | homlokzat |  |
|  | alaprajz |  |
|  | egyéb: |  |

|  |  |
| --- | --- |
| Dátum: |  |
|  |  |
|  | .....................................................................Aláírás |